CELEX: 62012CN0460
Language: fi
Date: 2012-10-15 00:00:00
Title: Asia C-460/12: Ennakkoratkaisupyyntö, jonka Krajský súd v Prešove (Slovakia) on esittänyt 15.10.2012 — SKP v. Ján Bríla

16.2.2013   
            
            
               FI
            
            
               Euroopan unionin virallinen lehti
            
            
               C 46/11
            
         Ennakkoratkaisupyyntö, jonka Krajský súd v Prešove (Slovakia) on esittänyt 15.10.2012 — SKP v. Ján Bríla
   (Asia C-460/12)
   2013/C 46/20
   Oikeudenkäyntikieli: slovakki
   
      Ennakkoratkaisua pyytänyt tuomioistuin
   
   Krajský súd v Prešove
   
      Pääasian asianosaiset
   
   
      Kantaja: SKP, k. s.
   
      Vastaaja: Ján Bríla
   
      Ennakkoratkaisukysymykset
   
   
               1)
            
            
               Onko Euroopan unionin perusoikeuskirjan 38 artiklaa ja kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY (1) 6 artiklan 1 kohtaa ja 7 artiklan 1 kohtaa tulkittava siten, että niiden kanssa on ristiriidassa pääasian kohteena olevan kaltainen jäsenvaltion lainsäädäntö, jossa ei sallita kansallisen tuomioistuimen, jonka ratkaistavana on luotonantajan kuluttajaa vastaan vireille panema asia, joka koskee vanhentunutta luottoa, ottavan viran puolesta huomioon vanhentumista, myöskään silloin, kun kuluttajalta vaaditaan suorituksia, jotka perustuvat kohtuuttomiin sopimusehtoihin?
            
         
               2)
            
            
               Mikäli edelliseen kysymykseen vastataan kieltävästi, onko kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY 6 artiklan 1 kohtaa ja 7 artiklan 1 kohtaa tulkittava siten, että tuomioistuimella on viran puolesta velvollisuus antaa kuluttajalle tietoja tämän oikeudesta vedota luotonantajan myöntämän luoton vanhentumiseen?
            
         
      (1)  EYVL L 95, s. 29.